ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሰንኪ ዲጋ ሕዳሰ ኢትዮጵያ 'ናይ ማይ ኲናት' የንጸላሉ 27 ለካቲት 2018 ምንጪ ስእሊ, Getty Images ኢትዮጵያ ምስ ግብጽን ሱዳንን ኣብ ዝቐልጠፈ እዋን ብጕዳይ እቲ ኣብ ሩባ ኣባይ (ናይል) ዝስራሕ ዘሎ ግድብ (ዲጋ) ኣብ ስምምዕ እንተ ዘይበጺሓ ናይ ማይ ኲናት ክጅመር ይኽእል'ዩ፡ ይብል ጋዜጠኛ ቢቢሲ፡ ኣልስተር ላይትሀድ። ብዙሕ ግዜ ሳልሳይ ዉግእ ዓለም ብሰንኪ-ማይ እዩ ክልዓል ይበሃል'ዩ። ኰይኑ ድማ ብጕዳይ ግድብ ኣባይ ተላዒሉ ዘሎ ወጥሪ ናብ ዉግእ ንኸየምርሕ ዘተሓሳስብ'ዩ። ኢትዮጵያ ምስ ግብጺ ኣብ ዝቐልጠፈ እዋን ብጕዳይ ግድብ ኣባይ ኣብ ርጡብ ስምምዕ እንተ ዘይበጺሓ እዚ ዝርአ ዘሎ ምፍጣጥ ሳዕቤን ከይሃሎዎ ኣይተርፍን'ዩ። እቲ ኣከራኻሪ ጉዳይ ብቐንዱ፡ ኣብ ሞንጎ ኢትዮጵያን ግብጽን ክኸውን ከሎ፡ ኣባይ ንመሬት ሱዳን ጥሒሱ ስለ ዝሓልፍ ሱዳን ሳልሰይቲ ተዋሳኢት ኰይና ትርከብ። ሕጂ እዚ ጕዳይ ዓቢ ጂኦፖለቲካዊ ምቅይያር ፈጢሩ ይርከብ። መደብ ምስራሕ ግድብ ኣባይ ንነዊሕ ዓመታት ክኸይድ ጸኒሑ ኔይሩ'ዩ። ኢትዮጵያ፡ ምህናጽ ናይቲ ግድብ ኣብ ዝጀመረትሉ እዋን ግን፡ ግብጺ ኣቓልቦኣ ኣብቲ ብኣራብ ስፕሪንግ ተባሂሉ ዝፍለጥ ምንቅስቓስ ተቓዉሞ'ዩ ኔይሩ። ክሳብ ሕጂ ግብጺ፡ ብጕዳይ ኣባይ፡ ዓብላሊ ተራ ክትጻወት ጸኒሓ'ያ - ኣውራ ብድፍኢት መግዛእቲ እንግሊዝ። ቀደም'ውን እንተ ዀነ፡ ብእዋን ፈርዖናውያ፡ "ግብጺ ህያብ ኣባይ'ያ" ይበሃል ነይሩ'ዩ - ኵነታቶም'ውን ናብ ኣምልኾት ኣባይ ኣድሂቡ ነይሩ'ዩ። ሕጂ ግን ኵነታት ተለዊጡ፡ ኢትዮጵያ ድሌታ ኣነጺራ ደው ኢላ ትርከብ። መግለጺ ስእሊ, እቲ ፍሉጥ ናይ ኣባይ መንጫዕጫዕታ 48 ኪሜ ደቡብ ካብ ካብ ቀላይ ጣና ሪሒቑ ይርከብ ኢትዮጵያ፡ ምስ ብርክት ዝበሉ ጸገማታ፡ ናብቲ ዚስዕብ ተቐይሮ ንምምስግጋር ኣብ ትገብረሉ ዘላ ምድላዋት እኹል ጽዓት ከተፍሪ ስለ ዘሎዋ ፕሮጀክት ግድብ ኣባይ ተታሒዛቶ ትርከብ። እቲ ጕዳይ ግን ብሸነኽ ግብጺ ፖለቲካዊ ተቐባልነት ስለዘይብሉ ጌና ጥጡሕ መዕለቢ ኣይተረኽቦን። እቲ ፕሮጀክት ግድብ ኣባይ ኣብ ምውድኡ'ዩ፡ ኢትዮጵያ ድማ እቲ ፕሮጀክት ንምብጋሱ ኣብ ዳም-ዳም ትርከብ። ምስኡ ድማ ተቓውሞ ግብጺ እናወሰኸ መጺኡ ኣሎ። ናይ ግብጺ ሻቕሎት ካበይ ዝተበገሰ ኢዩ?
